නාම යෝජනා භාරදීමෙන් පසුව පෙළපාලි යාම වෙනුවට නව දේශපාලන සංස්කෘතියක් බිහි කරලීමේ අපේක්ෂාවෙන් එක්සත් ජනතා නිදහස් සන්ධාන අපේක්ෂකයින් ආගමික වතාවත්හි නිරත වීම මෙවර මැතිවරණ ව්‍යාපාරය ආරම්භයත් සමඟ දක්නට ලැබුණු සුවිශේෂි සිද්ධියක් ද වේ.එමෙන්ම හම්බන්තොට දිස්ත්‍රික්කය සඳහා නාමයෝජනා භාර දීමෙන්පසුව ආගමික වතාවත් හි නිරත වීම , ශ්‍රමදාන පැවැත්වීම , ලේ දන්දීමේ කඳවුරු පැවැත්වීම , සහ කිරිබත් දන්සැල් පවත්වනු ආකාරයද දක්නට ලැබිණි.කොළඹ දිස්ත්‍රික් කණ්ඩායම් නායක සුසිල් පේ‍්‍රමජයන්ත මහතාගේ ප්‍රධානත්වයෙන් යුත් අපේක්ෂක කණ්ඩායම ඊයේ (26) උදේ හුණුපිටිය ගංගාරාමයට ගොස් ආගමික වතාවත්වලට සහභාගී වී ආශීර්වාද ලබා ගත්හ.හුණුපිටිය ගංගාරාමාධිපති ගලබොඩ ඤාණිස්සර නාහිමියන්ගේ මූලිකත්වයෙන් ආශීර්වාද පූජාවක් ද මෙහි දී පැවැත්විණි.ලෙඩක්, දුකක් ,කරදරයක් නොමැතිව මැතිවරණ කටයුතු සාර්ථකව කරගනිමින් තමාගේත් තම පක්ෂයේත් ජයග්‍රහණය හිමිකර ගැනීමටත් තමාගෙන් රටට සිදුවිය යුතු යුතුකම් වගකීම් හරියාකාරව ඉටු කරමින් රට දියුණු කිරීමටත් ශක්තිය ධෛර්යය ලැබේවා යැයි ඤාණිස්සර හිමියෝ ආශීර්වාද කළහ.පිරිත් සජ්ඣායනා කිරීමෙන් අනතුරුව අපේක්ෂකයන් අත පිරිත් නූල් ගැට ගැසීමද සිදුකැරිණි.සුසිල් පේ‍්‍රමජයන්ත, පාඨලී චම්පික රණවක, ඒ. එච්. එම්. ෆවුසි , ජීවන් කුමාරතුංග , දිනේෂ් ගුණවර්ධන ගාමිණී ලොකුගේ , බන්ධුල ගුණවර්ධන , විමල් වීරවංශ , ආර්.